izarkom

Urteberria
2026-01-01
Urteberria dela eta, jai dugu izarkomen.

Gipuzkoako Trinkete Txapelketa - Eskuz Binakako Finalak - Izarkom Saria
2026-01-17 10:30 - 20:00 (Europe/Madrid) | Irura, Ametsa Trinketea, Zillar Kalea, 3, Irura, Gipuzkoa, 20270
Urtarrilak 17 (larunbata), Irura, Ametsa Trinketea
10:30etan
1 – KADETEAKBehar Zana 3 (Iparragirre-Iraola) Vs Behar Zana 1 (Elosegi-Zufiria)
2 – JUBENILAKBehar Zana 1 (Cestau-Oñate) Vs Behar Zana 2 (Iparragirre-Zufiria)
16:30etan
1 – 2. mailako NAGUSIAKEPLE1 (Sorondo-Aranburu) Vs Kuku (Labaka-Errazkin)
2 – 1. mailako NAGUSIAKEPLE1 (Taberna-Chiapuso) Vs EPLE2 (Aranburu-Santamaria)
Antolatzailea Gipuzkoako Euskal Pilota Federazioa

Iruñeko bulegoaren inaugurazioa
2026-01-22 19:00 | Goiener – Izarkom Iruñea, Kale berria 10, Iruñea, Euskal Herria, 31001
Iazko apirileko itzalaldiaren ondotik, urte erdia igaro da jada Goiener eta Izarkom kooperatibek energia eta telekomunikazio esparruko lankidetza estrategikoari ekin geniola. Babes zabala jaso zuen Itzali sistema, piztu alternatibak manifestua izan zen lehen urratsa; orain, bigarrena ematera goaz, Iruñean elkarbanatuko dugun bulego berria irekita:
Urtarrilaren 22an (osteguna) arratsaldeko 19:00etan Inaugurazio ekitaldi bateratua, jan-edana eta kultur eskaintza izango da, Mintxo Astitz eta Ainara Yeregi bertsolariak eta DJ Moreiraren eskutik

Hori dela eta, zu inaugurazio ekitaldi berezi horretan egotea gustatuko litzaiguke. Zenbat lagun elkartuko garen jakiteko, eskertuko genizuke bertaratuko zaren konfirmatzea galdetegi hau beteta:

Eman Izena

Telekomunikazio buruja… zer?
2026-01-28 19:00 - 19:30 | Izarkom Bilbo, Goienkale 14, Bilbo, Bizkaia, 48005
Askotan telekomunikazioa edo teknologiari buruz hitz egiterakoan sekulako distantzia sortzen da, martzianoak bezala hitz egiten dugula dirudi. Elikadura edo osasungintzan ez bezala, zaila zaigu jakitea zer dagoen hitz potolo horien atzean, eta noski, zein eragin duen horrek gure bizitzetan. Burujabetza zer den aldiz, pixkat errezagoa dirudi, baina praktikan zertan gauzatzen den, ez ordea. Beñatekin EHKOMen lana ezagutu eta kalera ekartzen saiatuko gara:

Hizlaria(k): Beñat Azkargorta Mintegi:Telekomunikazio ingeniaritzan gradua eta master bikoitza burutu ondotik (Bilbo,EHU eta Chicago,IIT) ingeniari eta aktibista gisa lanean dihardu, telekomunikazioen arloari gizarte-ikuspuntua txertatzeko ahaleginean.
Azken urteetan Izarkom, Hiritik At eta Udalbiltzarekin batera EH KOM kooperatiba sortu eta horretan lanean aritu da. EH KOM-en helburu nagusia giza-talde ezberdinek pairatzen duten arrakala digitalari aurre egin eta herri gisa burujabetza lortzeko bidean beharrezko ditugun telekomunikazio-azpiegiturak eraikitzea da. Erraldoi multinazionalen esku dauden azpiegitura digitalen ordez, sare eta azpiegitura libre eta publiko-komunitarioak proposatzen dituzte, tokiko erakundeen, herritarren eta eragile komunitario lokalen kontrolpean daudenak.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Nola babestu gure bizitza digitala?
2026-02-25 19:00 - 19:30 | Izarkom Bilbo, Goienkale 14, Bilbo, Bizkaia, 48005
Ver en castellano

Mundu hibrido “figital” honetan, gure nortasuna bi bide eta abiadura ezberdinetan eraikitzen goaz. Sarritan, bizitza fisikoan egiten ez ditugun gauzak bizitza digitalean egitera ausartzen gara, inor begira egongo ez balitz bezala. Baina konturatu orduko, sare sozialek eragin bidarkatzaile izugarria izaten dute eta geldiezina askotan, utzitako aztarna ezabatzeko zailtasun nabarmenekin.
Datuen ekonomia honek ondorio latzak dakartza norbanako eta gizarteentzat. Izan ere, gure nabigatze jarduerek multinazionalen etekinak pilatzen jarraitzen dituzten bitartean, gure pribatutasuna eta segurtasuna arriskuan jarri dezakete. Lege urratzeak eta arazo psikosozialak ugaritzen doazen einean gure bizitza babesteko neurriak hartzea ezinbestekoa da. Horretan lagunduko gaitu Unai Aberasturik hurrengo saioan.

Hizlaria(k): Unai Aberasturi Gorriño:Legelaria, administratiboa eta unibertsitateko irakaslea da. Gaur egun, Datuak Babesteko Euskal Agintaritzako (DBEA) presidentea.
Zuzenbidean lizentziatua eta doktorea. UOC zein EHUko irakasle eta ikerlaria. Osasuna, giza eskubideak, ingurumena, espazio publikoa, administrazio elektronikoa edo pribatutasunaren esparruak aztertu ditu besteak beste.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Hitzaldia Ziortza-Bolibarren
2026-02-27 17:30 - 19:00 | Ziortza Bolibargo Udaletxea, Simon Bolibar plaza, Ziortza Bolibar, 48278
Ziortza-Bolibarren zuntz bidezko internet zerbitzua jartzeko azpiegitura berritzen aritu gara azken asteetan, bertako udalaren eskariz, Elizalde osoa zuntzarekin lotzeko helburuarekin.

Egindako lanak azalduko dizkiegu bertara gerturatzen diren herritarrei, aurkezpen ibiltari baten bidez, obrak nolakoak izan diren eta zerbitzuak eskaintzen dituen abantailak azaltzeko. Ostean, Osoko Aretoan, Izarkomek eskaintzen duen zerbitzu berri honek ze abantaila dituen azaltzeko hitzaldia eskainiko dugu. Bileran parte hartzeko aukera egongo da, eta herritarrek dituzten galderak eta zalantzak asetzeko espazioa izango da.

Software askea herri libre batean
2026-03-11 19:00 - 19:30 | Izarkom Bilbo, Goienkale 14, Bilbo, Bizkaia, 48005
Ver en castellano

Agian noizbait software pribatua eta software librea terminoak entzun ditugu. Baina, zer da software librea? Nork erabiltzen du? Zergatik interesatu beharko litzaiguke? Software librea, FSF (Free Sofware Fundation) en arabera, ondorengo lau eskubideak bete behar ditu: 1. Helburua edozein dela ere, programa exekutatu ahal izatea; 2. Programa aztertu eta aldatu ahal izatea; 3. Programaren kopiak zabaldu ahal izatea; 4. Programa hobetu, eta hobekuntzak horiek publiko egin ahal izatea, komunitatearen onurarako.
Lau eskubide hauek betetzen dituen programa oro librea da. Eta teknologiak gure bizitzako esparru gehienetan eragiten duen aro honetan: administrazioan, irakaskuntzan, industrian, zerbitzuetan…Teknologia horrek nolakoa izan behar luken hausnartzeko garaia da. Izarkom eskolaren zazpigarren saio honetan, Iker Garaialdek Software Librea ulertzeko eta erabiltzeko gakoak emango dizkigu.

Hizlaria(k): Iker Garaialde Etxaburu:Elektronika eta sistema automatizatuen teknikari espezialista; 5 urtez instalakuntza kooperatiba batetako arduradun teknikoa izan eta gero, Izarkomen sortze prozesuko koordinatzailea eta egun Izarkomeko zuzendaria da.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

M17 Greba Orokorra
2026-03-17
Izarkomek bat egin du ELAk, LABek, Steilasek, Hiruk eta Etxaldek gaurko deitu duten greba orokorrarekin.
Gutxieneko soldata hemen erabaki
LGS 1.500€
Soldatak hobetu, aberastasuna banatzeko

Parisko Komunaren urteurrena
2026-03-18
Herri gobernantzak ospatu eta aldarrikatzeko egunean urgentziazko arreta eskariak artatuko ditugu soilik.
Izarkomen lan egutegi propio bat garatzearen aldeko apustua egiten dugu, gure baloreekin bat datorrena. Honenbestez ez dugu jaiegun arrotzik zein erlijioekin edo zapalkuntzekin zerikusia dutenik ospatzen. Aldiz, Euskal Herri ekologista, feminista, antiarrazista, euskaldun eta herritar baten aldeko egunak ospatu edo nabarmendu nahi ditugu.
1871ko martxoaren 18an, Parisko komuna abiatu zuten. Parisko langile klaseak Guardia Nazionaleko matxinatuekin batera, bi hilabetez gizartea herritarren interesen menpe jarri zuten. Langile kontseiluetan antolatu ziren eta ordura arte pentsaezinak ziren lege asko onartu zituzten. Lehen esperientzia sozialistatzat hartzen da.
Horregatik martxoak 18an Parisko komunaren urteurrena ospatuko dugu eta urgentziazko arreta eskariak artatuko ditugu soilik.
Urgentzia duen arazo bat baduzu, beti bezala, 693 922 997 zenbakira SMS bat bidali eta gu jarriko gara zurekin harremanetan.
Gainontzeko arreta bide guztiak itxita egongo dira.

24. KORRIKAren hasiera
2026-03-19 | Atharratze, Erdiko Plaza, Atharratze, Zuberoa, 64470
Gaur hasiko da 2 urtez zain izan gaituen 24. KORRIKA
Atharratzen 15:30tan emango zaio hasiera eta bertako irudiak mundu guztira hedatuko dira Izarkomek Atharratzen muntatu duen telekomunikazio azpiegitura baliatuz.
#Korrika

Izarkom eta Goienerren kilometroa
2026-03-22 14:00 - 15:00 | 772 km, Av. de Barañáin, 3, Iruñea, Nafarroa, 31011
Zatoz Izarkom eta Goienerrek elkarrekin hartu dugun 772 km KORRIKA egitera.
13:30tan gerturatu zaitezke Kale Berrian dugun bulegora edota 14:15etan Barañain etorbideko 3 zenbakiaren parean, San Zernin ikastetxearen aurrean.
Euskara Gara!

Irungo kilometroa
2026-03-24 04:30 - 05:30 | 1313, Zona punttas, N-121-A, 74, Irun, Gipuzkoa, 20305
Zatoz Izarkom gurekin 1313 km KORRIKA egitera.
Gurekin korrika egin nahi baduzu, goiz esnatu beharko duzu. 04:30etan gerturatu zaitezke Erromes Plazako bulegora edota 4:45etako Bidasoa Auzoko Punnta gasolindegira.
Euskara Gara!

Bilboko kilometroa
2026-03-29 09:20 - 10:20 | 3387, Barrenkale Barrena 18, Bilbo, Bizkaia, 48005
Zatoz Izarkomekin 3387. km KORRIKA egitera.
Gurekin korrika egin nahi baduzu 09:20etan gerturatu zaitezke Goienkale kaleko bulegora edota 09:50etako Barrenkale Barrena 18ra, Dorre kalearekin bat egiten duen txokora.
Euskara Gara!

Sare sozial digitalak eta euskal fedibertsoa
2026-04-29 19:00 - 19:30 | Izarkom Bilbo, Goienkale 14, Bilbo, Bizkaia, 48005
Ver en castellano

Fedibertsoa, instantzia edo webgune multzo bat da, modu federatuan eta irekian edukiak partekatzeko. Fedibertsoa terminoa “federazio” eta “unibertso” hitzen baturatik dator. Bakoitzak modu independentean funtzionatzen du, baina beste webgune batzuetan daudenekin interakzioa ahalbidetzen du eta edukiak partekatu daitezke. Elkar jarraitu, mezuak bidali, iruzkindu…
Gaur egun hegemoniko diren sare sozial zentralizatu, komertzial eta pribatiboen aurrean alternatiba etiko eta praktiko bat bilakatu dira sare sozial libre eta deszentralizatuak Euskal Herrian ere. Izarkom eskolaren 8. saio honetan, Ziharak euskara eta euskal fedibertsoaren arteko harremanaz hitz egingo digu. Bazatoz?

Hizlaria(k): Zihara Enbeita Gardoki:Gernika-Lumo, 1976. Kazetaritzan lizentziatua. Hainbat urtez kazetari moduan lan egin ondoren, azken urteotan komunikazio arloan dabil; tarteka zenbait kolaborazio ere egin arren. UOCen Social Media Content izeneko graduondokoa eta ikus-entzunezko diseinuan eta informazioaren bisualizazioan espezializazioa egin ditu. Gaur egun UEUko komunikazio taldeko kidea da.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Faxismoaren gorakada eta borroka digitala
2026-05-27 19:00 - 19:30 | Izarkom Bilbo, Goienkale 14, Bilbo, Bizkaia, 48005
Ver en castellano

Ultraeskuina mugarik gabe zabaltzen ari den honetan, eraso sexista, arrazista, xenofobo,… ugari aurki ditzakegu sare sozial digitaletan. Euskal Herria ere ez da logika honen kanpo geratzen. Baina bada lubakiaren beste aldean dagoen borroka bat, anitza, zabala, koloretsua, irudimez betea. Ezkerretik eta feminismotik egiten ari den lana hurbilagotik ezagutuko dugu bi emakume gazte aktibista hauen eskutik:

Hizlaria(k): Maider Galardi F. Agirre:Ikerlari eta kazetari feminista. Soziologia ikasi zuen EHUn eta Ikasketa Feministen Doktore Programan doktoretza egin ostean, unibertsitatean ari da egun lanean. Horren aurretik, Berria egunkarian jardun zen. Bi eremuetan batik bat euskal gatazka eta indarkeria matxista izan ditu langai. Hainbat hedabidetan ere kolaboratzen du gaurkotasun gaien analista moduan.
Hizlaria(k): Maialen Arteaga Gonzalez:Kazetaritza gradua eta Subiranotasuna Europako Herrietan masterra ikasita EHUn. Berrian kazetari lanetan aritua, eta hedabideetan tertulietako kolaboratzaile bezala. Gazte antolakundean eta feminismoan hasi zuen ibilbide militantea. Egun, Sortun Komunikazioaren ardurarekin.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli

Kriptomoda eta diru digitala
2026-06-24 19:00 - 19:30 | Izarkom Bilbo, Goienkale 14, Bilbo, Bizkaia, 48005
Ver en castellano

Legezko diru digitala, egia esan, ezezagun handia da pertsona gehienentzat, nahiz eta egunero konturatu gabe erabiltzen dugun: txartelarekin ordaintzen dugunean, transferentzia bat egiten dugunean edo zordunketa automatiko bat jasotzen dugunean. Gure eguneroko bizitzaren parte da, baina gutxitan pentsatzen dugu nola funtzionatzen duen edo nork kontrolatzen duen. Jende askok ez daki herritarrek ere parte har dezaketela eta ordainbide digitalak kudeatzeko gaitasuna izan dezaketela, elektrizitatearen edo telekomunikazioen merkaturatzean gertatu den bezala.

Gainera, diru digitalari buruz hitz egiten denean, pertsona askok automatikoki pentsatzen dute kriptotxanponetan. Baina kriptotxanponak aktibo digitalaren mota zehatz bat baino ez dira. Gaur egun, kriptotxanponen % 99 inguru espekulazio handiko inguruneetan mugitzen dira, kasino baten edo apustu-poltsa baten oso antzekoak, non oso denbora laburrean etekin handiak lortu nahi baitira. Hala ere, badago espekulazio-ikuspegirik ez duen eta helburu sozial eta funtzional desberdinak dituen ehuneko txiki bat — beste % 1 hori —. Gutxi ezagutzen den % 1 horri buruz ere hitz egingo dugu.

Hizlaria(k): Alex Lopez Morgado:GoiEner eta Ekhilur Kooperatiben errektoretza kontseiluko sustatzailea eta kidea da.
Hizlaria(k): Unai Gaztelu Olazabal:Bilboko ingurumen ingenierua. Aita. Autogestioan eta komunaletan murgilduta. Lankidea Bread Kooperatiban finantza solidarioak garatzen eta MoDi bertako txanponen sareak sustatzen. Etxebizitza komunalak zelan biziarazten ikertzen.

Eman Izena

Eskolaren logistika berezia errazteko helburuarekin izena ematea eskertuko genizuke. Modu berean, saioaren aurreko egunetan email bidez gogorarazpena bidaliko genizuke. Doakoa eta hautazkoa da.
Saioek edukiera mugatua dutenez, aforoa gaindituko balitz izena eman dutenei emango zaie lehentasuna.

Eskolako orrira itzuli
